PMIndiaData/PMIndiaSum huggingface dataset:
অন্যান্যঅনগ্রসর শ্রেণীর কেন্দ্রীয় তালিকার বিভিন্ন পর্যায়ে অন্তর্ভুক্তির বিষয়টিবিশেষভাবে খতিয়ে দেখার লক্ষ্যে এ সম্পর্কিত কমিশনের মেয়াদ বৃদ্ধি আরও ১২ সপ্তাহেরজন্য  :  অনুমোদন কেন্দ্রীয় মন্ত্রিসভার বৈঠকে

অন্যান্য অনগ্রসরশ্রেণীগুলিকে কেন্দ্রীয় তালিকার বিভিন্ন পর্যায়ে অন্তর্ভুক্তির বিষয়টি পরীক্ষা করেদেখার জন্য এ সম্পর্কিত কমিশনের কার্যকালের মেয়াদ ২৭ মার্চ, ২০১৮ তারিখের পরেও আরও১২ সপ্তাহের জন্য বাড়ানোর একটি প্রস্তাব আজ অনুমোদিত হল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এর ফলে, কমিশনেরমেয়াদ আগামী ২০ জুন, ২০১৮ তারিখ পর্যন্ত সম্প্রসারিত হবে। প্রসঙ্গত উল্লেখ্য,সংবিধানের ৩৪০ নম্বর অনুচ্ছেদের আওতায় রাষ্ট্রপতির সম্মতিক্রমে কমিশন গঠিত হয় ২অক্টোবর, ২০১৭ তারিখে। বিচারপতি (অবসরপ্রাপ্ত) শ্রীমতী জি রোহিনীর নেতৃত্বে কমিশনেরকাজ শুরু হয় ঐ বছরের ১১ অক্টোবর তারিখ থেকে। কমিশন গঠনের পরপরই দেশের সবক’টি রাজ্যও কেন্দ্রশাসিত অঞ্চলের সঙ্গে অন্যান্য অনগ্রসর শ্রেণীর বিভিন্ন পর্যায় সম্পর্কেআলোচনা ও মতবিনিময়ের কাজ শুরু করা হয়। অন্যান্য অনগ্রসর শ্রেণীভুক্ত প্রার্থীদেরশিক্ষা ও চাকরি ক্ষেত্রে প্রয়োজনীয় সুযোগ-সুবিধার প্রসার নিশ্চিত করতেই এই বিশেষউদ্যোগ গ্রহণ করা হয়।
জাতীয় ভোটার দিবসে দেশের গণতন্ত্রকে আরও শক্তিশালী করেতোলার আহ্বান জানালেন প্রধানমন্ত্রী

জাতীয় ভোটার দিবস উপলক্ষে প্রধানমন্ত্রী শ্রী নরেন্দ্র মোদী তাঁর একবার্তায় ভোটাধিকার প্রয়োগের মাধ্যমে দেশের গণতন্ত্রকে আরও শক্তিশালী করে তোলারআহ্বান জানিয়েছেন দেশের বৈধ ভোটদাতাদের উদ্দেশে। প্রধানমন্ত্রী বলেছেন : “জাতীয় ভোটার দিবসে প্রত্যেককেই অভিনন্দন জানাই। অভিনন্দন জানাই ভারতেরনির্বাচন কমিশনকেও। এই দিনটিতেই প্রতিষ্ঠা হয়েছিল নির্বাচন কমিশনের। আমি দেশের বৈধ সকল ভোটদাতাদের বিশেষত, তরুণ ও যুবকদের আহ্বান জানাই তাঁদেরনাম ভোটার তালিকায় নথিভুক্তির মাধ্যমে এবং নির্বাচন প্রক্রিয়ায় অংশগ্রহণের মধ্যদিয়ে আমাদের গণতন্ত্রকে আরও শক্তিশালী করে তোলার জন্য। একটি ভোটের ক্ষমতাঅপরিসীম”।
শিক্ষক দিবস উপলক্ষে শিক্ষক সম্প্রদায়ের কাছে প্রধানমন্ত্রী মোদীর চিঠি

শিক্ষক দিবসে ডঃ সর্বপল্লী রাধাকৃষ্ণনের প্রতি শ্রদ্ধার্ঘ্য নিবেদন করে প্রধানমন্ত্রী শ্রী নরেন্দ্র মোদী শিক্ষক সম্প্রদায়কে অভিনন্দন জানিয়েছেন। প্রধানমন্ত্রী বলেছেন, শিক্ষকরা যে কেবলমাত্র অনুপ্রেরণা যোগান তাই নয়, তাঁরা শিক্ষাদান করেন এবং আলো ছড়ান। দেশের লক্ষ লক্ষ শিক্ষকদের উদ্দেশে এক ই-মেল বার্তায় প্রধানমন্ত্রী শিশুদের জীবনে তাঁদের গুরুত্বপূর্ণ প্রভাবের কথা উল্লেখ করে বলেছেন, শিক্ষকরা যে মূল্যবোধ শিশুদের শেখান, তা সারা জীবন তাদের সঙ্গে থেকে যায়। প্রধানমন্ত্রী দেশের প্রাক্তন রাষ্ট্রপতি ডঃ এ পি জে আব্দুল কালামকে উদ্ধৃত করে বলেছেন, “শিক্ষকতা অত্যন্ত মহান এক পেশা এবং একজন ব্যক্তি মানুষের চরিত্র, দক্ষতা এবং ভবিষ্যৎ গড়ে দেয়।” শ্রী নরেন্দ্র মোদী বলেছেন, যেসব সমাজ শিক্ষা, গবেষণা এবং উদ্ভাবনকে সর্বোচ্চ অগ্রাধিকার দেয়, তারাই একুশ শতকের ভবিষ্যৎ নির্ধারণ করবে। তিনি বলেন, বলাই বাহুল্য যে এক্ষেত্রে শিক্ষকদের ভূমিকা অত্যন্ত গুরুত্বপূর্ণ। প্রধানমন্ত্রী শিক্ষকদের উদ্দেশে তাঁর চিঠিতে আশা প্রকাশ করে বলেছেন যে শিক্ষকরা প্রযুক্তির সর্বশেষ অগ্রগতি বিষয়ে নিজেদের অবহিত রাখছেন এবং প্রযুক্তির সঙ্গে ছাত্রছাত্রীদের সংযোগ গড়ে তুলছেন। এ প্রসঙ্গে শিক্ষাক্ষেত্রে ভারত সরকার কর্তৃক গৃহীত কিছু উদ্যোগ যে নতুন পরিবর্তনের সূচনা করতে চলেছে, সে বিষয়েও তিনি উল্লেখ করেছেন। প্রধানমন্ত্রী বলেছেন, শিক্ষকদের অক্লান্ত পরিশ্রমের ফলেই আমাদের দৃষ্টি বরাদ্দ থেকে ফলাফলের প্রতি নিবদ্ধ হয়েছে, শিক্ষাদান থেকে শিক্ষা গ্রহণের প্রতি আগ্রহ বেড়েছে। তিনি বলেন, ‘অটল টিঙ্কারিং ল্যাব’-এর মতো উদ্যোগের ফলে দক্ষতা বৃদ্ধির কাজে গুরুত্ব বৃদ্ধি পেয়েছে। সারা ভারত জুড়ে যেভাবে অসংখ্য বিশ্ববিদ্যালয় স্থাপিত হচ্ছে তাতে কোন ছাত্রই উচ্চমানের শিক্ষার আনন্দ থেকে বঞ্চিত হবে না। দোসরা অক্টোবর মহাত্মা গান্ধীর সার্ধ শততম জন্মবার্ষিকী আয়োজনের কথা উল্লেখ করে প্রধানমন্ত্রী বাপুর মহান আদর্শকে অভিনব উপায়ে ছাত্রছাত্রীদের মধ্যে ছড়িয়ে দেওয়ার ক্ষেত্রে বিশেষ ভূমিকা নেওয়ার জন্য শিক্ষক সমাজের প্রতি আহ্বান জানিয়েছেন। স্বচ্ছ ভারত মিশনকে সফল করার ক্ষেত্রে শিক্ষক মহল যে গুরুত্বপূর্ণ ভূমিকা নিয়েছে তার জন্য প্রধানমন্ত্রী শিক্ষকদের প্রশংসা করেন। ২০২২ সালে নতুন ভারতের স্বপ্নের কথা পুনরায় উল্লেখ করে প্রধানমন্ত্রী বলেন, ঐ সময় আমাদের দেশের স্বাধীনতার ৭৫তম বর্ষ উদযাপিত হবে। তিনি আমাদের স্বাধীনতার জন্য জীবন উৎসর্গকারী মানুষদের স্বপ্নকে সফল করে তুলতে আগামী চার বছর নিজেদের নিয়োজিত করতে শিক্ষক সমাজের প্রতি তিনি আহ্বান জানান। প্রধানমন্ত্রী শিক্ষকদের তাঁদের পছন্দমতো যে কোন বিষয় বেছে নিয়ে স্থানীয় জনগোষ্ঠীকে তার সঙ্গে যুক্ত করে সমাজের চারপাশের মানুষের জীবনে সদর্থক পরিবর্তন আনার আহ্বান জানান। এই কাজই হবে আমাদের স্বাধীনতা সংগ্রামীদের প্রতি যথার্থ শ্রদ্ধা নিবেদনের এক প্রয়াস এবং নতুন ভারত গড়ে তোলার কাজে শিক্ষকদের অবদান। /…
ইউ.এস. ওপেন টেনিসের ডাবলস খেতাব জয়ের জন্য সানিয়া মির্জা এবং মার্টিনা হিঙ্গিস’কে অভিনন্দন জানালেন প্রধানমন্ত্রী

ইউ.এস. ওপেন টেনিসে মহিলাদের ডাবল্স ফাইনালে জয়লাভের জন্য ভারতের সানিয়া মির্জা এবং সুইজারল্যান্ডের মার্টিনা হিঙ্গিস’কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “ইউ.এস. ওপেনে সানিয়া মির্জা এবং মার্টিনা হিঙ্গিসের অভাবনীয় সাফল্যে তাঁদের অভিনন্দন। আপনাদের কৃতিত্ব আমাদের গর্বিত করেছে”।
পরিবেশ বান্ধব এবং সংসুহত উন্নয়নের সঙ্গে যাঁরা জড়িত তাঁদের প্রশংসা প্রধানমন্ত্রীর

নয়াদিল্লি, ০৫ নভেম্বর, ২০২২ প্রধানমন্ত্রী শ্রী নরেন্দ্র মোদী পরিবেশ বান্ধব এবং সংসুহত উন্নয়নের সঙ্গে যাঁরা জড়িত তাঁদের প্রশংসা করেছেন। শ্রী মোদী বলেন, এ থেকে বুনিয়াদি ধাঁচে নির্মাণ ও সক্রিয় অর্থব্যবস্থা উভয়ই গতি পাবে। সীমান্ত সড়ক সংস্থার এক ট্যুইটের জবাবে প্রধানমন্ত্রী বলেন; “বুনিয়াদি ধাঁচে নির্মাণ ও সক্রিয় অর্থব্যবস্থা উভয়ই গতি পাবে। এই কাজের সঙ্গে যুক্ত সকলের প্রশংসা করি।”
ভারত-লিথুয়ানিয়া কৃষি সহযোগিতা : মন্ত্রিসভার অনুমোদন

ভারত ও লিথুয়ানিয়ার মধ্যে কৃষি সহযোগিতা প্রসারের প্রস্তাবটি আজ আনুষ্ঠানিকভাবে অনুমোদন লাভ করল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এর ফলে, দু’দেশের মধ্যে এক সহযোগিতা চুক্তি স্বাক্ষরের পথ প্রশস্ত হল। এই সহযোগিতা চুক্তি সম্পাদনের পরবর্তী পর্যায়ে বাগিচা ফসল, জৈব প্রথায় কৃষি চাষ, হিমঘর নির্মাণ, কৃষি প্রক্রিয়াকরণ শিল্প, ফসল তোলার পরবর্তী পর্যায়ে ব্যবস্থাপনা, পশুপালন, দুগ্ধ উৎপাদন, মৎস্যচাষ সহ কৃষি সংক্রান্ত বিভিন্ন বিষয়ে দুটি দেশ পরস্পরের সঙ্গে সহযোগিতা করবে।
“ভারতকেঐক্যবদ্ধ করার কাজে – সর্দার প্যাটেল” প্রদর্শনীর উদ্বোধন করবেন প্রধানমন্ত্রীশ্রী নরেন্দ্র মোদী আগামী সোমবার

“ভারতকে ঐক্যবদ্ধ করার কাজে – সর্দার প্যাটেল”শীর্ষক একটি প্রদর্শনী বৃহস্পতিবার পরীক্ষামূলকভাবে পর্যালোচনা করেন প্রধানমন্ত্রীশ্রী নরেন্দ্র মোদী । কেন্দ্রীয় সংস্কৃতি মন্ত্রক আয়োজিত এই প্রদর্শনীটি অনুষ্ঠিতহচ্ছে নয়াদিল্লির জাতীয় বিজ্ঞান কেন্দ্রে। এই ডিজিটাল প্রদর্শনীটিতে ভারতের জাতীয় সংহতি এবংসর্দার বল্লভভাই প্যাটেলের অবদানকে তুলে ধরা হয়েছে। প্রদর্শনীর উদ্যোগ-আয়োজনেরনেপথ্যে ছিল স্বয়ং প্রধানমন্ত্রীর অনুপ্রেরণাদায়ক ভূমিকা। এখানে প্রদর্শিত হচ্ছে৩০টির মতো বিষয়বস্তু। এছাড়াও রয়েছে বিভিন্ন ধরনের আলোচনা ও প্রচারমাধ্যম সম্পর্কেঅভিজ্ঞতার ২০টি বিষয়। প্রদর্শনীতে দর্শকরা সুযোগ পাচ্ছেন বিভিন্ন ডিজিটাল পদ্ধতিচোখের সামনে প্রত্যক্ষ করার। মূলত, ভারতের ঐক্য এবং সর্দার প্যাটেলের ভূমিকাকেনানাভাবে মূর্ত করে তোলা হয়েছে এই ডিজিটাল উপস্থাপনার মাধ্যমে। ত্রিমাত্রিকচলচ্চিত্র (গ্লাস বা বিশেষ চশমা ছাড়াই) এবং হলোগ্রাফিক পদ্ধতিতে প্রদর্শন সহ নানাধরনের প্রযুক্তি সংক্রান্ত অভিজ্ঞতাও লাভ করবেন দর্শক সাধারণ। প্রদর্শিত বিভিন্নবিষয় সংস্কৃতি মন্ত্রক সংগ্রহ করেছে ভারতের জাতীয় পুরাতত্ত্ব বিভাগ থেকে।প্রদর্শনীর নকশা তৈরির দায়িত্বে ছিল ন্যাশনাল ইনস্টিটিউট অফ ডিজাইন। সর্দার বল্লভভাই প্যাটেলের জন্মবার্ষিকী উপলক্ষেআগামী ৩১ অক্টোবর এই প্রদর্শনীর উদ্বোদন করবেন প্রধানমন্ত্রী স্বয়ং।
ডঃরাজেন্দ্র প্রসাদের জন্মজয়ন্তীতে শ্রদ্ধা জানালেন প্রধানমন্ত্রী

দেশের প্রথমরাষ্ট্রপতি ডঃ রাজেন্দ্র প্রসাদের জন্মজয়ন্তীতে শ্রদ্ধা নিবেদন করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “মহাত্মাগান্ধীর আদর্শে অনুপ্রাণিত হয়ে ডঃ রাজেন্দ্র প্রসাদ ভারতের স্বাধীনতা সংগ্রামের একসক্রিয় কর্মী হয়ে উঠেছিলেন। অসহযোগ আন্দোলনের মতো তৃণমূল পর্যায়ের বিভিন্নআন্দোলনে তিনি যোগ দেন। পরে, রাষ্ট্রীয় শাসন ব্যবস্থায় রাষ্ট্রপতি হিসাবে তিনিনেতৃত্বদান করেন। ভারতেরপ্রথম রাষ্ট্রপতি হিসাবে জাতি গঠনের বছরগুলিতে তাঁর নেতৃত্ব ও পরামর্শ ছিল বিশেষমূল্যবান। বহু প্রজন্মধরেই ভারতবাসীরা তাঁর বিশিষ্ট সেবার পরাকাষ্ঠায় অনুপ্রাণিত হয়ে আসছেন।” /
ভারত ও ইউক্রেনের মধ্যে কৃষি ও খাদ্যশিল্প ক্ষেত্রে সহযোগিতার লক্ষে চুক্তি স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের বৈঠকে ভারত ও ইউক্রেনের মধ্যে কৃষি ও খাদ্যশিল্প ক্ষেত্রে সহযোগিতার লক্ষে চুক্তি স্বাক্ষরে অনুমোদন পাওয়া গেছে। এই মউ স্বাক্ষরের ফলে কৃষি ও খাদ্য শিল্পের সঙ্গে যুক্ত বিভিন্ন ক্ষেত্রে সহযোগিতার আরও প্রসার ঘটবে। দুই দেশের প্রতিনিধিদের নিয়ে এক যৌথ কর্মীগোষ্ঠী গঠন করা হবে। এই কর্মীগোষ্ঠী বিভিন্ন চিহ্নিত ক্ষেত্রগুলিতে সহযোগিতার ব্যাপারে আলাপ-আলোচনা ও পরিকল্পনা প্রস্তুত করবে। এমনকি উভয় পক্ষের রূপায়ণমূলক কাজকর্মের ওপরও এই কর্মীগোষ্ঠী নজর রাখবে। প্রতি দু বছরে এই কর্মীগোষ্ঠীর বৈঠক একবার ভারতে ও পরেরবার ইউক্রেনে আয়োজিত হবে। চুক্তি কার্যকর হওয়ার দিন থেকে পরবর্তী ৫ বছর তা কার্যকর থাকবে। তারপর আরও ৫ বছর তা বৃদ্ধি পাবে। অবশ্য উভয় পক্ষের বিজ্ঞপ্তি পাওয়ার দিন থেকে ৬ মাসের মধ্যে এই চুক্তি থেকে বেরিয়ে আসার সংস্হানও থাকছে। /
ভারতীয় পরিবহণ ক্ষেত্রে সহায়তার জন্য ভারত ও ফ্রান্সের মধ্যে স্বাক্ষরিত চুক্তি অনুমোদন কেন্দ্রীয় মন্ত্রিসভার

নয়াদিল্লি, ১৭ অগাস্ট, ২০২২ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ফ্রান্সের অর্থনৈতিক সহযোগিতা ও উন্নয়ন সংস্থা (ওইসিডি) এবং ভারতের প্রযুক্তি তথ্য পূর্বাভাস ও মূল্যায়ন পর্ষদ (টিফ্যাক)-এর মধ্যে ভারতীয় পরিবহণ ক্ষেত্রে আন্তর্জাতিক পরিবহণ মঞ্চের কার্যকলাপকে সমর্থনের জন্য স্বাক্ষরিত চুক্তি অনুমোদন করলো। এই চুক্তি গত ৬ জুলাই স্বাক্ষরিত হয়েছিল। এই চুক্তি অনুসারে পরিবহণ ক্ষেত্রে নতুন নতুন বিজ্ঞান প্রসূত ফলাফল, নতুন নতুন নীতির অন্তর্নিহিত তথ্যাদি ব্যবহারের পাশাপাশি বৈজ্ঞানিক মতবিনিময়ের মাধ্যমে সামর্থ্য বৃদ্ধি এবং এদেশের পরিবহণ ক্ষেত্রে কার্বন দূষণ কমিয়ে আনার জন্য উপযুক্ত প্রযুক্তিগত বিকল্প বুঝে নেওয়ার পথ সুগম হবে।
আগামী ১০ আগস্ট পানিপথে ২জি ইথানল প্ল্যান্ট জাতির উদ্দেশে উৎসর্গ করবেন প্রধানমন্ত্রী শ্রী নরেন্দ্র মোদী

নয়াদিল্লি, ৮ আগস্ট ২০২২ বিশ্ব জৈব জ্বালানি দিবস উপলক্ষে আগামী ১০ আগস্ট হরিয়ানার পানিপথে ২জি ইথানল প্ল্যান্টটি জাতির উদ্দেশে উৎসর্গ করবেন প্রধানমন্ত্রী শ্রী নরেন্দ্র মোদী। দেশে জৈব জ্বালানির উৎপাদন ও ব্যবহার বাড়াতে গত কয়েক বছর ধরে সরকার যে বিভিন্ন পদক্ষেপ গ্রহণ করেছে, এটি তারই এক অংশবিশেষ। দেশের জ্বালানি ক্ষেত্রকে সুলভ, সহজসাধ্য, দক্ষ ও নিরন্তর করে তুলতে প্রধানমন্ত্রী যে অনলস প্রচেষ্টা চালিয়ে যাচ্ছেন, এই ইথানল প্রকল্পের সূচনা তারই একটি গুরুত্বপূর্ণ সংযোজন। এই ২জি ইথানল প্ল্যান্টটি গড়ে তুলতে ব্যয় হয়েছে ৯০০ কোটি টাকা। প্রকল্প গড়ে তোলার দায়িত্বে ছিল ইন্ডিয়ান অয়েল কর্পোরেশন লিমিটেড (আইওসিএল)। অত্যাধুনিক দেশীয় প্রযুক্তি ব্যবহার করে এই প্রকল্পটির উৎপাদন হয়ে উঠবে ভারতের ‘বর্জ্য থেকে সম্পদ’-এ রূপান্তর প্রচেষ্টার এক গুরুত্বপূর্ণ মাইলফলক। বছরে ৩ কোটি লিটার ইথানল উৎপাদনে ব্যবহার করা হবে প্রায় ২ লক্ষ টন ধানের খড়। প্রকল্পটি থেকে তরল বর্জ্য নিষ্ক্রমণের কোনও আশঙ্কা থাকছে না। প্রকল্পে ধানের খড়ের সাহায্যে উৎপাদন বাস্তবায়িত হলে বছরে প্রায় ৩ লক্ষ টন কার্বন ডাই-অক্সাইডের সমপরিমাণ দূষিত গ্যাস নির্গমনের আশঙ্কা হ্রাস পাবে যা কিনা দেশের সড়কগুলি থেকে বছরে ৬৩ হাজারটি পুরনো গাড়ি তুলে নেওয়ার সমতুল্য।
কিরঘিজস্তানের জনগণকে স্বাধীনতা দিবসের শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী কিরঘিজস্তানের জনগণকে তাঁদের স্বাধীনতা দিবসে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “কিরঘিজস্তানের জনগণকে তাঁদের স্বাধীনতা দিবসের শুভেচ্ছা। মধ্য এশিয়ার এই দেশটি ভারতের অত্যন্ত গুরুত্বপূর্ণ অংশীদার। বিভিন্ন ক্ষেত্রে ভারত-কিরঘিজস্তানের সম্পর্ককে সম্প্রসারিত করতে সেদেশে আমার সাম্প্রতিক সফর খুবই ফলপ্রসূ হয়েছিল”। /
প্রধানমন্ত্রী শ্রী নরেন্দ্র মোদী ১৮ই ডিসেম্বর মহারাষ্ট্র সফর করবেন

প্রধানমন্ত্রী শ্রী নরেন্দ্র মোদী আগামীকাল ১৮ই ডিসেম্বর মহারাষ্ট্র সফর করবেন। তিনি মুম্বাইতে রিপাবলিক টিভি আয়োজিত ‘রিপাবলিক’ সম্মেলনে ভাষণ দেবেন। রাজভবনে আয়োজিত এক অনুষ্ঠানে প্রখ্যাত কার্টুন শিল্পী আর কে লক্ষ্মণের ওপর লেখা ‘টাইমলেস লক্ষ্মণ’ শীর্ষক একটি বইয়ের আনুষ্ঠানিক উদ্বোধন করবেন প্রধানমন্ত্রী। প্রধানমন্ত্রীর সফরকালে রাজ্যের আবাস ও শহর এলাকার যোগাযোগ সম্পর্কিত কয়েকটি গুরুত্বপূর্ণ প্রকল্প চালু করা হবে। কল্যাণে এক জনসভায় প্রধানমন্ত্রী দুটি গুরুত্বপূর্ণ মেট্রো করিডরের ভিত্তিপ্রস্তর স্থাপন করবেন। এগুলি হ’ল, থানে – ভিওয়ান্দি – কল্যাণ মেট্রো এবং দহিসর – মীরা – ভায়ান্দের মেট্রো। এই দুটি করিডরের কাজ সম্পূর্ণ হলে জনপরিবহণ ক্ষেত্রে ব্যাপক উন্নতি হবে। প্রধানমন্ত্রী ৯০ হাজার ইউনিট ইডব্লিউএস এবং নিম্ন আয়ের জনগণের জন্য প্রধানমন্ত্রী আবাস যোজনার আওতায় আবাস প্রকল্পের সূচনা করবেন। শ্রী মোদী জনসভায় ভাষণ দেবেন। এরপর, প্রধানমন্ত্রী যাবেন পুণে। সেখানে তিনি পুণে মেট্রো ফেজ – ৩-এর ভিত্তিপ্রস্তর স্থাপন করবেন। সেখানেও প্রধানমন্ত্রী এক জনসভায় ভাষণ দেবেন। …
প্রধানমন্ত্রী শুক্রবার ২৬শে জুন আত্মনির্ভর উত্তর প্রদেশ রোজগার অভিযানের সূচনা করবেন

কোভিড-১৯ মহামারীর ফলে দেশে শ্রমিকদের, বিশেষত পরিযায়ী শ্রমিকদের ওপর বিরূপ প্রতিক্রিয়া দেখা দিয়েছে। বিরাট সংখ্যায় পরিযায়ী শ্রমিক তাঁদের নিজ নিজ রাজ্যে ফিরে গেছেন। কোভিড-১৯ মহামারীর সঙ্কটে পরিযায়ী শ্রমিক এবং গ্রামীণ এলাকার শ্রমিকদের জীবনধারনের জন্য জীবিকার ব্যবস্থা করা জরুরি হয়ে পড়েছে। কেন্দ্র বিভিন্ন ক্ষেত্রকে উজ্জীবিত করার জন্য আত্মনির্ভর ভারত প্যাকেজ ঘোষণা করে। কর্মসংস্থানের সুযোগ সৃষ্টি করে দেশের পিছিয়ে পড়া অঞ্চলের পরিকাঠামো গড়ে তুলতে ২০শে জুন গরিব কল্যাণ রোজগার অভিযানের সূচনা করা হয়। উত্তর প্রদেশে প্রায় ৩০ লক্ষ পরিযায়ী শ্রমিক ফিরে এসেছেন। এর মধ্যে ৩১টি জেলায় ২৫ হাজারেরও বেশি শ্রমিক ঘরে ফিরেছেন – যার মধ্যে ৫টি উচ্চাকাঙ্খী জেলা রয়েছে। কেন্দ্রের কর্মসূচির সঙ্গে সাযুজ্য বজায় রেখে উত্তর প্রদেশ সরকার ‘আত্মনির্ভর উত্তর প্রদেশ রোজগার অভিযান’ শুরু করতে চলেছে। বিভিন্ন শিল্প সংস্থার সঙ্গে অংশীদারিত্বের ভিত্তিতে এই কর্মসূচির মাধ্যমে কর্মসংস্থানের সুযোগ সৃষ্টি করা, স্থানীয় পর্যায়ে শিল্পোদ্যোগী তৈরি করা এবং বিভিন্ন শিল্প সংস্থার সঙ্গে অংশীদারিত্বের ভিত্তিতে কর্মসংস্থান তৈরি করা রাজ্য সরকারের মূল উদ্দেশ্য। প্রধানমন্ত্রী ২৬শে জুন বেলা ১১টায় উত্তর প্রদেশের মুখ্যমন্ত্রীর উপস্থিতিতে ভিডিও কনফারেন্সের মাধ্যমে এই কর্মসূচির সূচনা করবেন। উত্তর প্রদেশের সংশ্লিষ্ট মন্ত্রকের মন্ত্রীরাও অনলাইনের মাধ্যমে এই অনুষ্ঠানে যোগ দেবেন। প্রধানমন্ত্রী রাজ্যের ৬টি জেলার গ্রামবাসীদের সঙ্গে মতবিনিময় করবেন। কোভিড-১৯ মহামারীর প্রেক্ষিতে উত্তর প্রদেশের সমস্ত জেলার গ্রামের মানুষ কমন সার্ভিস সেন্টার এবং কৃষি বিজ্ঞান কেন্দ্রের মাধ্যমে শারীরিক দূরত্ব বজায় রেখে এই অনুষ্ঠানে অংশগ্রহণ করবেন।
প্রধানমন্ত্রী শ্রী নরেন্দ্র মোদী আগামীকাল নতুন দিল্লিতে গীতা আরাধনা মহোৎসবে যোগ দেবেন

প্রধানমন্ত্রী শ্রী নরেন্দ্র মোদী আগামীকাল নতুন দিল্লির ইসকন গ্লোরি অফ ইন্ডিয়া কালচার সেন্টারে গীতা আরাধনা মহোৎসবে যোগ দেবেন। এই অনুষ্ঠানে প্রধানমন্ত্রী সারা বিশ্বের ইসকন ভক্তদের তৈরি ভগবত গীতার আবরণ উন্মোচন করবেন। ২.৮ মিটার প্রশস্তবিশিষ্ট এবং ৮০০ কিলোগ্রাম ওজনের এই ভগবত গীতা বিশ্বে এ ধরণের প্রথম। বিশেষ এই ভগবত গীতায় প্রকৃত পঙতিগুলি রয়েছে। আনুষ্ঠানিক সূচনা উপলক্ষে প্রধানমন্ত্রী পুস্তকটির একটি পৃষ্ঠা উল্টে দেখবেন। এই উপলক্ষে প্রধানমন্ত্রী এক সমাবেশে ভাষণ দেবেন।
প্রধানমন্ত্রী গোরক্ষপুরের পরিস্থিতির ওপর সর্বদা নজর রাখছেন

প্রধানমন্ত্রী শ্রী নরেন্দ্র মোদী গোরক্ষপুরের পরিস্থিতির ওপর সর্বদা নজর রাখছেন। তিনি কেন্দ্রীয় ও উত্তর প্রদেশ সরকারের উপযুক্ত কর্তৃপক্ষের সঙ্গে সবসময় যোগাযোগ রেখে চলেছেন। প্রধানমন্ত্রী বলেছেন, “কেন্দ্রীয় স্বাস্থ্য প্রতিমন্ত্রী শ্রীমতীঅনুপ্রিয়া প্যাটেল এবং কেন্দ্রীয় স্বাস্থ্য সচিব গোরক্ষপুরের পরিস্থিতি পর্যালোচনাকরবেন”।
ভারত মহাসাগর অঞ্চলে ভূ-বিজ্ঞান সংক্রান্ত অনুসন্ধান প্রচেষ্টায় চুক্তি স্বাক্ষরের প্রস্তাবে অনুমোদন

ইন্টারন্যাশনাল সিবেড অথরিটি (আইএসএ)-র সঙ্গে ভারতের ভূ-বিজ্ঞান মন্ত্রকের ১৫ বছর মেয়াদী এক চুক্তি স্বাক্ষরের প্রস্তাব আজ অনুমোদন লাভ করল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ১০ হাজার বর্গকিলোমিটার এলাকায় পলিমেটালিক সালফাইড্‌স সম্পর্কিত অনুসন্ধান ও উন্নয়নের কাজ চালানো হবে এই চুক্তিটির আওতায়। ভারত মহাসাগর অঞ্চলের মধ্য ও দক্ষিণ-পশ্চিম বরাবর এই অনুসন্ধানের কাজ চলবে। এই চুক্তি স্বাক্ষরের ফলে ভারত মহাসাগর অঞ্চলে ভারতের কর্মতৎপরতাও উল্লেখযোগ্যভাবে বৃদ্ধি পাবে। বর্তমানে চিন, কোরিয়া এবং জার্মানির মতো রাষ্ট্রগুলি ভারত মহাসাগর অঞ্চলে সক্রিয়ভাবে কাজ করে চলেছে। দেশের জাতীয় বিজ্ঞান সংস্থা ও প্রতিষ্ঠান ও গবেষণাগারগুলিকে সঙ্গে নিয়ে এই কাজ পরিচালনা করবে কেন্দ্রীয় ভূ-বিজ্ঞান মন্ত্রক। /….
প্রধানমন্ত্রীর ‘প্রগতি’ বৈঠক

প্রধানমন্ত্রী শ্রী নরেন্দ্র মোদীর পৌরহিত্যে গতকাল নতুন দিল্লীতে ৩০তম প্রগতি বৈঠক অনুষ্ঠিত হয়। বিভিন্ন ক্ষেত্রে সরকারের ইতিবাচক পদক্ষেপ এবং সময়মতো তা রূপায়ণের লক্ষ্যে ভিডিও কনফারেন্সের মাধ্যমে এই বৈঠক হয়। দ্বিতীয়বার ক্ষমতায় আসার পর নতুন সরকারের এটিই ছিল প্রথম প্রগতি বৈঠক। এর আগের ২৯ তম প্রগতি বৈঠকে ২৫৭টি প্রকল্পের জন্য যে ১২ লক্ষ কোটি টাকা বিনিয়োগ করা হয়েছিল, তা নিয়ে বিস্তারিত পর্যালোচনা করা হয়েছিল। একইসঙ্গে ৪৭টি পরিকল্পনা বা কর্মসূচি নিয়েও পর্যালোচনা করা হয়েছিল। ১৭টি ক্ষেত্রে ২১টি বিষয়ে গণ অভিযোগের সমাধান নিয়েও পর্যালোচনা হয়েছিল সেই বৈঠকে। প্রধানমন্ত্রী গতকাল ‘প্রধানমন্ত্রী আবাস যোজনা’ নিয়ে বিভিন্ন অভিযোগের কি সমাধান হয়েছে তা খতিয়ে দেখেন। তিনি স্পষ্ট জানিয়ে দেন কেন্দ্রীয় সরকার সংকল্প অনুযায়ী ২০২২ সালের মধ্যে কোন পরিবারই গৃহহীন থাকবে না। এই লক্ষ্যপূরণের জন্য কোন বাধা এলে তা দূর করে প্রত্যেক আধিকারিককে দায়িত্বের সঙ্গে কাজ করার আহ্বান জানান তিনি। একইসঙ্গে অর্থ পরিষেবা দপ্তর নিয়ে গণ অভিযোগের সমাধান বিষয়টিও পর্যালোচনা করেন প্রধানমন্ত্রী। আয়ুষ্মান ভারতের কাজও পর্যালোচনা করেন প্রধানমন্ত্রী। তিনি জানান, ৩৫ লক্ষেরও বেশি সুবিধাভোগী হাসপাতালে ভর্তির সময় এই প্রকল্পের সুবিধা পেয়েছেন এবং ১৬ হাজার হাসপাতাল এপর্যন্ত এই প্রকল্পের আওতায় এসেছে। আগামী দিনে এই প্রকল্পের আরও উন্নতির সঙ্গে সঙ্গে আরও ভালো পরিষেবা দেওয়ার জন্য রাজ্য সরকারগুলির কাছে আহ্বান জানান প্রধানমন্ত্রী। তিনি বলেন, বিশেষভাবে উন্নয়নে আগ্রহী জেলাগুলিতে এই প্রকল্পের লাভ এবং সুফল নিয়ে একটি সমীক্ষা করা দরকার। এই প্রকল্পের অপব্যবহার এবং কিভাবে মানুষ প্রতারণার শিকার হচ্ছে, তা নিয়ে কি পদক্ষেপ গ্রহণ করা হয়েছে তাও জানতে চান প্রধানমন্ত্রী। সুগম্যা ভারত অভিযান প্রকল্পের পর্যালোচনা করতে গিয়ে প্রধানমন্ত্রী জানান, দিব্যাঙ্গজনেরা জনসমক্ষে (পাবলিক প্রেমিসেস) সবরকম সুযোগ-সুবিধা পাচ্ছেন কিনা তার প্রত্যুত্তর (ফিডব্যাক) সংগ্রহ করার জন্য প্রযুক্তি ব্যবহার করা প্রয়োজন। দিব্যাঙ্গজনদের সবরকম সুযোগ-সুবিধা বৃদ্ধির জন্য সাধারণ মানুষকে আরও বেশী সচেতন এবং আগ্রহী হতে হবে বলেও প্রধানমন্ত্রী উল্লেখ করেন। জলশক্তির গুরুত্বের কথা উল্লেখ করে প্রধানমন্ত্রী বলেন, বিশেষ করে বর্ষাকালে জল সংরক্ষণ বিষয়ে রাজ্যগুলিকে আরও বেশি দায়িত্বশীল হতে হবে। রেল ও সড়ক ক্ষেত্রে ৮টি গুরুত্বপূর্ণ পরিকাঠামোগত প্রকল্পের কাজের অগ্রগতি পর্যালোচনা করেন প্রধানমন্ত্রী। এই প্রকল্পগুলি রয়েছে বিহার, উত্তরপ্রদেশ, মধ্যপ্রদেশ, মহারাষ্ট্র, ওড়িশা, হিমাচলপ্রদেশ এবং গুজরাটে। August, 2019…344
অসামরিক বিমান চলাচলে প্রত্যক্ষ বিদেশি বিনিয়োগ নীতির অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে এয়ার ইন্ডিয়া লিমিটেডে প্রবাসী ভারতীয়রা ১০০ শতাংশ বিদেশি বিনিয়োগ যাতে করতে পারেন, সেই লক্ষ্যে প্রত্যক্ষ বিদেশি বিনিয়োগ নীতি সংশোধনের অনুমতি দেওয়া হয়েছে। এর ফলে, প্রবাসী ভারতীয়রা সরাসরি ১০০ শতাংশ বিনিয়োগ করতে পারবেন। বর্তমানে প্রত্যক্ষ বিদেশি বিনিয়োগ নীতি অনুযায়ী, নির্ধারিত বিমান পরিবহণ পরিষেবা/অন্তর্দেশীয় নির্ধারিত বিমান সংস্থাগুলিতে ১০০ শতাংশ বিদেশি বিনিয়োগ করা সম্ভব। অবশ্য, অটোমেটিক রুটে প্রবাসী ভারতীয়রা নির্ধারিত বিমান পরিবহণ পরিষেবা/অন্তর্দেশীয় বিমান সংস্থাগুলিকে ১০০ শতাংশ প্রত্যক্ষ বিদেশি বিনিয়োগ করতে পারেন। বর্তমানে এয়ার ইন্ডিয়া লিমিটেডে প্রত্যক্ষ বা অপ্রত্যক্ষভাবে ৪৯ শতাংশের বেশি বিদেশি বিনিয়োগ করা সম্ভব নয়। তাই, প্রবাসী ভারতীয়রা স্বাভাবিকভাবে নির্ধারিত বিমান পরিবহণ পরিষেবা/অন্তর্দেশীয় বিমান সংস্থাগুলিতে ১০০ শতাংশ বিদেশি বিনিয়োগ করতে পারলেও এয়ার ইন্ডিয়ার ক্ষেত্রে ৪৯ শতাংশতেই তা সীমাবদ্ধ রয়েছে। প্রস্তাবিত এই কৌশলগত বিলগ্নিকরণের সিদ্ধান্তে এয়ার ইন্ডিয়ায় কেন্দ্রের ওপর অংশীদারিত্ব থাকবে না এবং এই বিমান সংস্থাটি পুরোপুরি বেসরকারি সংস্থায় পরিণত হতে পারবে। ভারতকে বিনিয়োগে আকর্ষণীয় গন্তব্যে পরিণত করতে বিভিন্ন ক্ষেত্রে সম্প্রতি প্রত্যক্ষ বিদেশি বিনিয়োগের নীতিতে পরিবর্তন করা হচ্ছে। প্রতিরক্ষা, নির্মাণ, উন্নয়ন, বাণিজ্য, ওষুধ শিল্প, বিদ্যুৎ, বিমা, পেনশন, বেতার সম্প্রচার, কয়লা উত্তোলন, ডিজিটাল সংবাদ মাধ্যম সহ বিভিন্ন ক্ষেত্রে এই পরিবর্তনগুলি ঘটানো হয়েছে। আন্তর্জাতিক স্তরে বিগত কয়েক বছর ধরে যাতে প্রত্যক্ষ বিদেশি বিনিয়োগের পরিমাণ হ্রাস পাচ্ছে। ইউএনসিটিএডি-র বিশ্ব বিনিয়োগ প্রতিবেদন ২০১৯ অনুযায়ী, ২০১৮ সালে বিশ্ব জুড়ে প্রত্যক্ষ বিদেশি বিনিয়োগের পরিমাণ তার আগের বছরের তুলনায় ১৩ শতাংশ কম হয়েছে। এই পরিস্থিতিতেও ভারত বিনিয়োগের আকর্ষণীয় গন্তব্য হিসাবে নিজের জায়গা বজায় রেখেছে। তবে প্রত্যক্ষ বিদেশি বিনিয়োগ নীতির সরলীকরণ এবং আরও উদারীকরণের মধ্য দিয়ে দেশ আরও বেশি প্রত্যক্ষ বিদেশি বিনিয়োগ টানার ক্ষমতা রাখে।
পাঠানকোটে সন্তাসবাদী হানার তীব্র নিন্দা করলেন আফগানিস্তানের রাষ্ট্রপতি

আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথাবার্তা বলেন আফগানিস্তানের রাষ্ট্রপতি শ্রী আশরফ গনি। তিনি পাঠানকোটে সন্ত্রাসবাদী আক্রমণের তীব্র নিন্দা করেন এবং শহীদ হওয়া সৈনিকদের পরিবারের প্রতি তাঁর সমবেদনা জানান। এ প্রসঙ্গে তিনি মাজার-এ-শরিফ-এ উগ্রপন্থী হানার বিষয়ে প্রধানমন্ত্রীকে অবহিত করেন এবং ভারতে ঘটে যাওয়া আজকের ভূমিকম্পে জীবন ও সম্পত্তি হানির ব্যাপারেও সমবেদনা জানান। সন্তাসবাদী আক্রমণ এবং ভূমিকম্পে জীবনহানির ঘটনায় রাষ্ট্রপতি গনির সমবেদনা জানানোর প্রেক্ষিতে প্রধানমন্ত্রী তাঁর কৃতজ্ঞতা প্রকাশ করেন। একইসঙ্গে, তিনি মাজার-এ-শরিফে সন্তাসবাদী আক্রমণ বীর-বিক্রমে মোকাবিলা করায় আফগানিস্তানের জাতীয় নিরাপত্তা বাহিনীর সাহসিকতার প্রশংসা করেন। প্রধানমন্ত্রী শ্রী গনিকে জানান, ভারত সর্বদা আফগানিস্তানের জনগণের পাশে থাকবে।
শহীদ ভগৎ সিং-এর জন্মবার্ষিকীতে প্রধানমন্ত্রীর শ্রদ্ধা জ্ঞাপন

শহীদ ভগৎ সিং-এর জন্মবার্ষিকীতে তাঁর উদ্দেশে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, “শহীদ ভগৎ সিং-এর জন্মদিনে তাঁকে প্রণাম জানাই। আমরা যাতে মুক্তি, স্বাধীনতা ও মর্যাদার সঙ্গে জীবন ধারণ করতে পারি সেই লক্ষ্যে তিনি তাঁর জীবন উৎসর্গ করে গেছেন”।
থাইল্যান্ড সফরের পূর্বে প্রধানমন্ত্রীর বিবৃত

প্রধানমন্ত্রী শ্রী নরেন্দ্র মোদী থাইল্যান্ড সফরের পূর্বে এক বিবৃতিতে বলেছেন, “আমি তেসরা নভেম্বর ষোড়শ আসিয়ান – ভারত শীর্ষ সম্মেলন এবং ৪ঠা নভেম্বর চতুর্দশ পূর্ব এশিয়া শীর্ষ বৈঠক তথা তৃতীয় আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে যোগ দিতে আগামীকাল ব্যাংককে যাচ্ছি। এই সফরকালে এই ধরনের শীর্ষ বৈঠকগুলিতে যোগদানের জন্য ব্যাংককে আসা অন্যান্য বিশ্ব নেতৃবৃন্দের সঙ্গেও আমার একাধিক দ্বিপাক্ষিক বৈঠক হবে। আসিয়ান সংক্রান্ত শীর্ষ বৈঠকগুলি ভারতের কূটনৈতিক বর্ষপঞ্জীর গুরুত্বপূর্ণ অঙ্গ। আমাদের ‘পূবে তাকাও নীতি’র দিক থেকেও এই বৈঠকগুলির অত্যন্ত তাৎপর্য রয়েছে। আসিয়ান দেশগুলির সঙ্গে আমাদের অংশীদারিত্ব যোগাযোগ, দক্ষতা বৃদ্ধি, ব্যবসা-বাণিজ্য এবং সংস্কৃতির মতো গুরুত্বপূর্ণ স্তম্ভের ওপর ভিত্তি করে গড়ে উঠেছে। গত বছরের জানুয়ারি মাসে নতুন দিল্লিতে এক বিশেষ স্মারক শীর্ষ বৈঠকে আসিয়ান দেশগুলির সঙ্গে আমাদের আলাপ-আলোচনামূলক অংশীদারিত্বের ২৫তম বার্ষিকী উদযাপিত হয়েছে। ভারতের প্রজাতন্ত্র দিবসের অনুষ্ঠানে আসিয়ান রাষ্ট্র-প্রধানদের মুখ্য অতিথি হিসাবে সম্মানিত করা হয়েছে। আমি ভারতের সঙ্গে আসিয়ান দেশগুলির সহযোগিতামূলক কাজকর্ম পর্যালোচনা করে দেখবো। আসিয়ান দেশগুলির সঙ্গে ভারতের সম্পর্ক আরও নিবিড়তর করার পন্থা-পদ্ধতি নিয়ে কথা বলবো। আসিয়ান-কেন্দ্রিক ব্যবস্থায় সমুদ্র, স্থল, আকাশ, ডিজিটাল এবং মানুষের সঙ্গে মানুষের যোগাযোগ কিভাবে আরও সম্প্রসারিত করা যায়, তা নিয়ে আলোচনা করবো। এছাড়াও, অর্থনৈতিক অংশীদারিত্ব মজবুত করার পাশাপাশি, নৌ-বাণিজ্যিক সহযোগিতার সম্প্রসারণ নিয়েও আমার কথা হবে। পূর্ব এশিয়া শিখর বৈঠক এখন, আসিয়ান-কেন্দ্রিক নেতৃবৃন্দ পরিচালিত একক কাঠামো হিসাবে আঞ্চলিক সহযোগিতামূলক স্থাপত্যের গুরুত্বপূর্ণ অঙ্গ হয়ে উঠেছে। আসিয়ান-কেন্দ্রিক সহযোগিতামূলক অংশীদারিত্বে এই অঞ্চলের গুরুত্বপূর্ণ দেশগুলিকে বা স্বার্থ জড়িত রয়েছে এমন দেশগুলিকে সদস্য হিসাবে অন্তর্ভুক্ত করা হয়েছে। পূর্ব এশিয়া শিখর বৈঠকে আমরা গুরুত্বপূর্ণ আঞ্চলিক ও আন্তর্জাতিক বিষয়গুলি পর্যালোচনা করবো। সেই সঙ্গে, আমাদের বর্তমান কর্মসূচি ও প্রকল্পগুলির অগ্রগতিও খতিয়ে দেখবো। বিশ্ব নেতৃবৃন্দের সঙ্গে বৈঠকে আমি ভারতের সঙ্গে প্রশান্ত মহাসাগরীয় অঞ্চলের দেশগুলির কৌশলগত সম্পর্ক নিয়েও কথা বলবো। আমি অত্যন্ত আনন্দিত যে, আসিয়ান – এর সদস্যভুক্ত দেশ এবং পূর্ব এশিয়া শিখর সম্মেলনের অন্যান্য দেশগুলির সঙ্গে আমাদের এক মজবুত সম্পর্ক গড়ে উঠেছে। আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে সংশ্লিষ্ট দেশগুলির মধ্যে অর্থনৈতিক সহযোগিতার অগ্রগতির বর্তমান অবস্থা নিয়ে আমরা আলোচনা করবো। ভারতের উদ্বেগের বিষয়গুলি নিয়ে আলোচনার পাশাপাশি, এই শিখর বৈঠকে পণ্য, পরিষেবা তথা বিনিয়োগের সঙ্গে যুক্ত বিষয়গুলি নিয়েও কথা হবে। আমার সফরের অন্যান্য গুরুত্বপূর্ণ কর্মসূচির মধ্যে রয়েছে ৪ঠা নভেম্বর আসিয়ানের সভাপতি হিসাবে থাইল্যান্ডের প্রধানমন্ত্রী আয়োজিত বিভিন্ন দেশের নেতৃবৃন্দদের নিয়ে এক উদ্বোধনী অনুষ্ঠান। আমি দোসরা নভেম্বর থাইল্যান্ডে বসবাসকারী ভারতীয় সম্প্রদায়ের পক্ষ থেকে আয়োজিত এক বিশেষ অভ্যর্থনা অনুষ্ঠানে অংশ নেব। ভারতীয় বংশোদ্ভূত ও অনাবাসী ভারতীয়রা থাইল্যান্ডের উন্নয়নে গুরুত্বপূর্ণ অবদান রেখেছেন। থাইল্যান্ডের সঙ্গে ভারতের সম্পর্কের ক্ষেত্রেও তাঁরা গুরুত্বপূর্ণ ভূমিকা পালন করেছেন। …
চন্দ্রযান ২-এর অবতরণের চূড়ান্ত পর্যায় প্রধানমন্ত্রী প্রত্যক্ষ করবেন

প্রধানমন্ত্রী শ্রী নরেন্দ্র মোদী ৭ সেপ্টেম্বর, চন্দ্রযান ২-এর চন্দ্রপৃষ্ঠের দক্ষিণ মেরুতে চূড়ান্ত পর্যায়ের অবতরণের প্রক্রিয়াটি বেঙ্গালুরুতে ভারতীয় মহাকাশ গবেষণা সংস্থা ইসরোর সদর দপ্তরে প্রত্যক্ষ করবেন। এই সময় প্রধানমন্ত্রী মহাকাশ সংক্রান্ত ক্যুইজ প্রতিযোগিতায় বিজয়ীদের সঙ্গে মতবিনিময় করবেন। দেশ জুড়ে অষ্টম থেকে দশম শ্রেণীর ছাত্রছাত্রীরা এই ক্যুইজ প্রতিযোগিতায় যোগদান করেছিলেন। বিজ্ঞান এবং তার বিভিন্ন গবেষণার বিষয়ে প্রধানমন্ত্রী সর্বদাই উৎসাহী। ইসরোর বিজ্ঞানীদের তাঁর এই সফর উৎসাহিত করবে এবং তরুণদের উদ্ভাবনী চিন্তা এবং জিজ্ঞাসু মনের বিকাশে সহায়তা করবে। চন্দ্রযান ২ কর্মসূচিতে প্রধানমন্ত্রী সব সময়েই ব্যক্তিগত পর্যায়ে উৎসাহ দেখিয়ে এসেছেন। এই কর্মসূচিকে তিনি বলেছেন, “অন্তরে এবং আত্মায় ভারতীয়। সম্পূর্ণ দেশীয় প্রযুক্তিতে তৈরি এই কর্মসূচি প্রতিটি ভারতীয়র কাছে শ্লাঘার বিষয়।” ইসরো এক বিবৃতিতে জানিয়েছে “৭ সেপ্টেম্বর মাঝরাত ১টা থেকে ২টোর মধ্যে ল্যান্ডার বিক্রম তার কাজ শুরু করবে। চন্দ্রপৃষ্ঠে ভারতীয় সময় ১-৩০ মিনিট থেকে ২-৩০ মিনিটের মধ্যে এটি অবতরণ করবে।